CELEX: 32019R0801
Language: hu
Date: 2019-05-17 00:00:00
Title: A Bizottság (EU) 2019/801 rendelete (2019. május 17.) az 1333/2008/EK európai parlamenti és tanácsi rendelet II. mellékletének a zsírsavak mono- és digliceridjeinek (E 471) egyes friss gyümölcsökön való használata tekintetében történő módosításáról (EGT-vonatkozású szöveg.)

20.5.2019   
               
               
                  HU
               
               
                  Az Európai Unió Hivatalos Lapja
               
               
                  L 132/18
               
            
         A BIZOTTSÁG (EU) 2019/801 RENDELETE
         (2019. május 17.)
         az 1333/2008/EK európai parlamenti és tanácsi rendelet II. mellékletének a zsírsavak mono- és digliceridjeinek (E 471) egyes friss gyümölcsökön való használata tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére,
         mivel:
         
                     (1)
                  
                  
                     Az 1333/2008/EK rendelet II. melléklete megállapítja az élelmiszerekben használható élelmiszer-adalékanyagok uniós jegyzékét és ezen anyagok felhasználási feltételeit.
                  
               
                     (2)
                  
                  
                     A szóban forgó jegyzék naprakésszé tétele az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
                  
               
                     (3)
                  
                  
                     A zsírsavak mono- és digliceridjeit (E 471) a 1333/2008/EK rendelet II. mellékletének megfelelően számos élelmiszer esetében élelmiszer-adalékanyagként engedélyezték.
                  
               
                     (4)
                  
                  
                     2017. február 17-én kérelmet nyújtottak be a zsírsavak mono- és digliceridjei (E 471) valamennyi friss gyümölcs és zöldség esetében történő felhasználásának engedélyezése iránt. A kérelmet a Bizottság ezután az 1331/2008/EK rendelet 4. cikkének megfelelően hozzáférhetővé tette a tagállamok számára.
                  
               
                     (5)
                  
                  
                     Amikor a zsírsavak mono- és digliceridjeit (E 471) fényezőanyagként használják friss gyümölcsök és zöldségek felületkezelésére, vékony, semleges, fizikai védőréteget alkotnak a nedvességvesztés és az oxidáció ellen, a tápérték megőrzése és az eltarthatósági idő meghosszabbítása érdekében. A kérelmező szerint a javasolt felhasználás révén ki lehetne elégíteni a friss termékek egész évben való beszerezhetősége iránti növekvő igényeket, csökkenteni lehetne az élelmiszer-hulladékok mennyiségét, valamint javítani lehetne a természeti erőforrások mezőgazdasági termelésben való felhasználásának a hatékonyságát a veszteségek csökkenése és az alacsonyabb szén-dioxid-kibocsátású közlekedési módok használata révén.
                  
               
                     (6)
                  
                  
                     A kérelmet a kormányzati szakértőkből álló, élelmiszer-adalékanyagokkal foglalkozó munkacsoport keretében megvitatták. A munkacsoport megállapította, hogy technológiai szempontból különösen szükség van bizonyos gyümölcsök külső kezelésére, amelyeket főként a trópusi éghajlatú országokból hoznak be, és amelyeket a hosszú szállítás során védeni kell. Az ilyen gyümölcsök héját általában nem fogyasztják el.
                  
               
                     (7)
                  
                  
                     2017. november 10-én az Európai Élelmiszerbiztonsági Hatóság (a továbbiakban: Hatóság) tudományos szakvéleményt (3) tett közzé, amelyben újraértékelte a zsírsavak mono- és digliceridjeinek (E 471) élelmiszer-adalékanyagként való felhasználásának a biztonságosságát. A Hatóság arra a következtetésre jutott, hogy nincs szükség a megengedhető napi bevitel számszerűsítésére, és hogy a zsírsavak mono- és digliceridjeinek (E 471) mint élelmiszer-adalékanyag a megadott felhasználások és felhasználási szintek mellett nem jelent biztonsági kockázatot. Ilyen következtetést az igen alacsony biztonsági kockázatot jelentő anyagokra vonatkozóan szoktak levonni, és csak akkor, ha megbízható információk állnak rendelkezésre mind az expozíció, mind a toxicitás tekintetében, valamint ha alacsony a valószínűsége az emberek egészségére gyakorolt káros hatásoknak olyan mennyiségekben, amelyek az állatoknál nem okoznak táplálkozás-élettani egyensúlyhiányt (4). A Hatóság ugyanakkor a zsírsavak mono- és digliceridjei (E 471) mint élelmiszer-adalékanyag uniós specifikációinak bizonyos módosításait javasolta. A Bizottság külön fog foglalkozni ezekkel az ajánlásokkal, követve a Hatóság véleményei esetében alkalmazott általános megközelítést (5), amelyekben néhány aggály merült fel.
                  
               
                     (8)
                  
                  
                     Ezen túlmenően a zsírsavak mono- és digliceridjeit (E 471) külső kezelésre szánják, és várhatóan nem kerülnek be a gyümölcsök belső ehető részébe. Az olyan gyümölcsök kezelése, amelyek héját rendszerint nem fogyasztják, valószínűsíthetően nincs hatással az emberi egészségre. Ezért helyénvaló engedélyezni a zsírsavak mono- és digliceridjeinek (E 471) bizonyos, főként a trópusi/szubtrópusi éghajlatú országokból behozott gyümölcsök esetében való felhasználását, amelyek héját rendszerint nem fogyasztják, mint például a citrusfélék, a dinnyefélék, az ananász, a banán, a papaya, a mangó, az avokádó és a gránátalma.
                  
               
                     (9)
                  
                  
                     Az 1331/2008/EK rendelet 3. cikke (2) bekezdésének alapján a Bizottság köteles kikérni a Hatóság véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve azokban az esetekben, amikor a naprakésszé tétel valószínűsíthetően nem gyakorol hatást az emberi egészségre. Mivel a zsírsavak mono- és digliceridjeinek (E 471) a citrusfélék, a dinnyefélék, az ananász, a banán, a papaya, a mangó, az avokádó és a gránátalma esetében történő felhasználásának engedélyezése az említett jegyzék olyan naprakésszé tételét jelenti, amely valószínűsíthetően nem gyakorol hatást az emberi egészségre, nem szükséges kikérni a Hatóság véleményét.
                  
               
                     (10)
                  
                  
                     Az 1333/2008/EK rendelet II. mellékletét ezért ennek megfelelően módosítani kell.
                  
               
                     (11)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1333/2008/EK rendelet II. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 17-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 354., 2008.12.31., 16. o.
         
         
            (2)  Az Európai Parlament és a Tanács 1331/2008/EK rendelete (2008. december 16.) az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
         
            (3)  The EFSA Journal (2017); 15(11):5045
         
            (4)  EFSA Journal 2014; 12 (6): 3697, Nyilatkozat a 257/2010/EU bizottsági rendelet alapján újraértékelt egyes élelmiszer-adalékanyagok kockázatértékelésére vonatkozó fogalmi keretről.
         
            (5)  https://ec.europa.eu/food/sites/food/files/safety/docs/fs_food-improvement-agents_reeval_approach.pdf
      
      
         
            MELLÉKLET
            Az 1333/2008/EK rendelet II. mellékletének E. részében a 04.1.1. élelmiszer-kategóriában (Friss egész gyümölcs és zöldség) az E 464 bejegyzés után a jegyzék az alábbi bejegyzéssel egészül ki:
            
               
                            
                        
                        
                           „E 471
                        
                        
                           Zsírsavak mono- és digliceridjei
                        
                        
                           
                              quantum satis
                           
                        
                        
                            
                        
                        
                           Kizárólag citrusfélék, dinnyefélék, ananász, banán, papaya, mangó, avokádó és gránátalma felületi kezelésére”